
LOGICĂ 


l. Structura limbajului 


Aşa cum reiese şi din caracterizarea făcută iniţial limbajului, acesta 
este alcătuit din două componente de bază: vocabularul (lexicul), care 
constă din totalitatea semnelor proprii acelui limbaj, şi gramatica, 
constituită din totalitatea regulilor de utilizare a respectivelor semne. 

Gramatica reprezintă partea relativ stabilă a limbajului, deoarece 
regulile din care este alcătuită nu suferă modificări decit, cel mult, la 
intervale de timp foarte mari. 

Lexicul sau vocabularul reprezintă componenta dinamică a 
limbajului. Modificările pe care le cunoaşte lexicul sunt destul de 
frecvente, se manifestă în două direcţii distincte (opuse) şi vizează atit 
numărul semnelor care alcătuiesc vocabularul, cît şi sensul respectivelor 
semne. 

Cele două direcţii sunt: una ascendentă, care conduce la continua 
îmbogăţire a vocabularului, şi una descendentă, care conduce la 
scăderea, diminuarea vocabularului. Ceea este important, inclusiv din 
punctul de vedere al psihologiei, este faptul că prima dintre direcţiile de 
modificare are prioritate netă asupra celei de-a doua. De poate vorbi 
despre o amplificare continuă a limbajului, a vocabularului, atît cantitativ, 
adică în ceea ce priveşte numărul de semne, cît şi calitativ, în ceea ce 
priveşte numărul de sensuri ale unui semn. 


Este uşor de observat că, dacă am lua în considerare o perioadă 
relativ scurtă din istoria României (10-20 de ani), vom găsi numeroase 
exemple de cuvinte care, anterior acestei perioade, nu existau în limba 
română şi care au apărut în decursul acestei perioade de două decenii. 

De asemenea, putem găsi şi exemple de cuvinte sau expresii care, 
treptat, şi-au îmbogăţit numărul de înţelesuri (de exemplu, acum o sută 
de ani, arbore avea doar sensul de copac; acum se foloseşte în expresii ca 
arbore cotit, arbore genealogic ş. a., expresii în care are alte sensuri). 

Şi în ce priveşte schimbările descendente, care duc la diminuarea 
cantitativă şi calitativă a limbajului, putem găsi numeroase exemple în 
limba română. De pildă, un cuvînt foarte des folosit în secolul trecut este 
calpuzan, adică falsificator de bani; acest cuvînt nu mai este folosit în 
prezent. Exist însă un descendent al acestui cuvint, folosit în limbajul 
juriştilor pentru a denumi documentele false: ca/p (document calp). 

La fel, din punct de vedere calitativ, se pot observa modificări cu 
sens descendent ale vocabularului. Spre exemplu, acum cinci sute de ani, 
cuvîntul spătar însemna şi ministru al armatei, şi parte a unui scaun. In 
prezent, primul sens nu mai este valabil. 


Un alt aspect, foarte important pentru psihologie, al limbajului este 
faptul că putem vorbi despre două feluri de vocabular: cel general al 
limbii române, care există ca un potenţial consemnat în dicționarele 
enciclopedice, şi vocabularul individual. Cel general este unic, dar cel 


individual este specific fiecărui vorbitor al limbii române. Vocabularul 
individual mai are o caracteristică: el este mai sărac decit general, 
indiferent ce individ ar fi luat ca exemplu. 

Vocabularul individual cunoaşte, la rîndul lui, modificări de tipul 
celor menţionate, cu sens ascendent şi descendent. Evident, în condiţii de 
normalitate, au prioritate modificările ascendente. Pe plan individual, atît 
modificările pe care le suferă vocabularul, cît şi prioritatea schimbărilor 
ascendente se bazează pe o serie de cauze speciale: 

- dezvoltarea firească, bio-psihică a individului (Piaget: un copil, 
cînd începe să folosească cuvintele, foloseşte maxim 6-12; un absolvent 
de liceu foloseşte cel puţin 10.000 de cuvinte); 

- factori cultural, de mediu, experienţa de viaţă etc. 

II. Tipurile fundamentale de limbaj 

In viaţa noastră, cînd ne exprimăm ideile sau comunicăm cu alte 
persoane, în funcţie de context şi de preocupări, utilizăm o mare varietate 
de limbaje, care pot fi grupate în funcţie de componentele fundamentale 
ale semnului. 


1. După criteriul fenomenului fizic care stă la baza semnelor, 
deosebim: limbaje verbale şi limbaje neverbale. 

In cazul limbajelor verbale, semnele sunt cuvinte sau grupuri de 
cuvinte, simboluri sau formule din matematică, logică etc., care pot fi 
scrise sau pronunţate. 

In cazul limbajelor neverbale, semnele coincid cu fenomene fizice 
cum ar fi: lumini de diferite culori, construcţii grafice (semnele de 
circulaţie), sunete produse cu diferite instrumente, mişcări executate cu 
braţele sau cu steguleţe (la marinari), etc. 

Limbajele verbale au prioritate netă şi sub aspect cantitativ, şi sub 
aspect calitativ în raport cu cele neverbale. Pe de altă parte, deşi 
limbajele neverbale sunt în general mai sărace decît limbajul cuvintelor, 
asemenea limbaje au roluri specifice şi devin indispensabile în situaţiile 
pentru care au fost create. De asemenea, în foarte multe situaţii, cele 
două tipuri de limbaj se întrepătrund. 


2. După sens 

Sensul cuvintelor are, printre altele, rolul de a transforma sensul în 
denumire pentru un obiect (care se numeşte referent sau denotat). Astfel, 
se diferenţiază: 

- limbajul de ordinul |, numit şi limbaj obiect; 

- limbajul de ordinul ll, numit şi meta-limbaj. 

Diferenţa între aceste două tipuri de limbaj este aceea că, datorită 
sensului care le este specific, semnele care compun limbajul de ordinul | 
au ca denotat (referent) un element extralingvistic, adică ceva ce ţine de 
lumea exterioară (ex: propoziţia "A început să plouă" face referire la 
starea vremii, adică la un fenomen natural, nu la un element de limbaj). În 
cazul limbajului de ordinul Il, denotatul semnelor face parte din alcătuirea 
limbajului de ordinul I (ex: în propoziţia "E adevărat/e fals că a început să 
plouă", referirea nu se face la fenomenul de afară, ci la valoarea de 
adevăr a propoziției de ordin 1). 


Distincția dintre limbajul obiect şi meta-limbaj are o importanţă 
aparte, deoarece eventuala desconsiderare a acestei distincţii ne poate 
conduce la un moment dat la paradoxuri sau antinomii semantice. 

Exemplu: paradoxul mincinosului (antinomia semantică) 

X afirmă cu deplină seriozitate: Eu mint. Intrebare: minte sau 
spune adevărul? 

Există două răspunsuri posibile: 

- dacă minte (cînd spune că minte), rezultă că spune adevărul; 

- dacă spune adevărul (cînd spune că minte), rezultă că minte. 

Dacă notăm propoziţia "Eu mint" cu p, răspunsurile de mai sus se 
pot formula astfel: 

Dacă p este adevărată, rezultă non-p. 

Dacă non-p este adevărată, rezultă p. 

Dar aceste două propoziţii contrazic principiul noncontradicţiei. 

Soluţia acestui paradox este următoarea: propoziţia p ţine de 
limbajul obiect, pe cînd propoziţia prin care s-a răspuns la întrebare ţine 
de meta-limbaj. 

În general, enunţurile se clasifică în mai multe tipuri din acest 
punct de vedere: 

- enunţurile despre indivizi - enunţuri de tip O; 

- enunţurile despre proprietăţi de indivizi - enunţuri de tip 1; 

- enunţurile despre proprietăţi de proprietăţi de indivizi - enunţuri 
de tip 2, ş.a.m.d. 

Chiar şi aşa, în unele enunţuri pe care le facem, semnele pot fi de 
diferite tipuri. Spre exemplu, în enunţul "Pe Terra există cinci continente", 
"Terra" aparţine tipului O, "cinci" aparţine tipului unu, iar "continente" 
aparţine tipului 1. 


3. După regulile de semnificaţie, distingem limbajul natural şi 
limbajul artificial. 

Într-un anume fel, la deosebirea dintre aceste două tipuri de limbaj 
ne-am referit anterior. Limbajul natural se formează "de la sine", pe 
parcursul istoriei comunităţii care foloseşte acel limbaj. Din această 
cauză, regulile de semnificaţie caracteristice unui asemenea limbaj s-au 
sedimentat la rîndul lor treptat şi au ajuns să fie ceea ce sunt la un 
moment dat, în baza istoriei menţionate. 

În schimb, limbajele artificiale au fost inventate, create, produse în 
mod conştient de către o persoană sau o comunitate de specialişti, ele 
fiind destinate unor utilizări în contexte speciale. 

Există o mare varietate de limbaje naturale, ca şi de limbaje 
artificiale. Principalele varietăţi de limbaje naturale sunt: limbile naţionale, 
unele limbaje neverbale (limbajul corporal). Limbajele artificiale cunosc şi 
ele o mare diversitate: limbajul Morse, limbajul semnelor de circulaţie, 
limbajul matematic etc. 

Dacă le comparăm, constatăm că şi limbajul natural, şi cel 
artificial, au atit însuşiri pozitive, cît şi defecte. 

Limbajul natural, mai ales cel al cuvintelor, are un lexic mai bogat, 
posibilităţi de nuanţare considerabil mai mari decît un limbaj artificial. Dar 
el are şi neajunsuri: foarte multe semne (cuvinte) pot fi folosite cu 
înţelesuri diferite, ceea ce conduce la un anumit grad de imprecizie care, 
uneori, poate afecta grav comunicarea. Acelaşi grad de imprecizie atrage 


după sine şi lipsa de economicitate a limbajului natural. Foarte multe idei 
nu pot fi exprimate cu un număr foarte mic de cuvinte. Din această cauză, 
în cunoaşterea ştiinţifică folosirea exclusivă a limbajului natural (al 
cuvintelor) are unele efecte negative, iar în anumite cazuri (în anumite 
domenii de cercetare ştiinţifică) este chiar imposibilă. 

Limbajul artificial este mai sărac în ce priveşte numărul 
elementelor, este aproape total lipsit de nuanţare, fiindcă fiecare semn 
are un înţeles şi numai unul. Dar are şi trăsături pozitive: este precis, 
exact, extrem de economicos pentru a reda anumite idei şi, de aceea, 
este preferat de cunoaşterea ştiinţifică. Pentru cunoaşterea ştiinţifică, 
utilizarea limbajului artificial este, în multe cazuri, indispensabil. 

Legat de acest aspect, un lucru care ne pare incredibil: 
matematicienii din vremea lui Pericle nu au fost capabili să elaboreze o 
teorie generală despre împărţirea numerelor întregi, motivul fiind acela că 
nu aveau un semn pentru zero! 


III. Varietăţile limbajului natural 


Vom lua în considerare doar tipul fundamental de limbaj natural, în 
care semnele sunt reprezentate de cuvinte sau expresii. 

Limbajul natural există sub forma unei multitudini de limbi 
naţionale sau materne (aproximativ 2000). Fapt esenţial: dacă comparăm 
două limbi naţionale, ele diferă atît din punctul de vedere al lexicului, cît 
şi din cel al gramaticii. 

Din punctul de vedere al vocabularului, principalele aspecte sub 
care se compară două limbi naţionale sunt următoarele: 

- există cuvinte care se scriu la fel în două limbi naţionale, pot 
chiar să se pronunţe la fel, dar au înţelesuri total diferite; 

- fiecărei limbi naţionale îi sunt proprii anumite expresii al căror 
înţeles ca întreg este independent de înţelesul cuvintelor care o 
alcătuiesc. 


Info: 
Problema antinomiilor semantice a fost rezolvată încă la începutul 
secolului XX de către Bertrand Russel 


